Návrh
UZNESENIE VLÁDY SLOVENSKEJ REPUBLIKY
č. .........
z ............ 2003

k Správe medzirezortnej komisie pre záchranu lokalít zapísaných                v Zozname svetového dedičstva za rok 2002

Číslo materiálu:		
Predkladateľ:	minister kultúry SR	
Vláda
A.	schvaľuje

A.1. správu medzirezortnej komisie pre záchranu lokalít zapísaných             
                  v Zozname svetového dedičstva za rok 2002 (Banská Štiavnica
                  a technické  pamiatky okolia, Spišský hrad a pamiatky okolia,
                  Vlkolínec  a historické jadro mesta Bardejov);

B.        ukladá

ministrovi kultúry

B.1. v súvislosti s plánovaným predložením periodických správ určeným Centrom svetového dedičstva (podľa článku 29 Dohovoru o ochrane svetového kultúrneho a prírodného dedičstva), ktoré sú pre krajiny Európy a Severnej Ameriky  roky 2005/2006, prostredníctvom Pamiatkového úradu Slovenskej republiky pripraviť periodickú správu o stave slovenských lokalít zapísaných v Zozname svetového dedičstva z údajov získaných spoluprácou všetkých dotknutých rezortov pri spracovávaní monitoringu svetového kultúrneho dedičstva, ako aj z pasportizačných listov lokalít svetového dedičstva s hodnotením;
	Termín čiastkový: 30. jún 2004 
			
ministrovi hospodárstva
v spolupráci s ministrom kultúry, ministrom životného prostredia 
a ministrom zahraničných vecí 

B.2. prostredníctvom Slovenskej agentúry pre cestovný ruch pokračovať                      v zabezpečovaní všetkých foriem propagácie slovenských lokalít zapísaných              v Zozname svetového dedičstva alebo navrhovaných na zápis do  Zoznamu svetového dedičstva, v súvislosti s 10. výročím zápisu do Zoznamu svetového dedičstva troch lokalít zabezpečiť realizáciu výstavy  o slovenských lokalitách svetového dedičstva s cieľom propagácie v zahraničí, ako aj prezentáciu na  web stránke pod heslom Lokality svetového dedičstva v Slovenskej republike;
         	  Termín: december 2003 

ministrovi pôdohospodárstva

	B.3. v súvislosti s prípravou monitoringu slovenských lokalít zapísaných v Zozname svetového dedičstva pre Centrum svetového dedičstva UNESCO, na vyžiadanie poskytnúť MK SR podklady v oblasti pôdneho fondu v lokalitách svetového dedičstva; 
	Termín: máj 2004

	ministrovi dopravy, pôšt a telekomunikácií

B.4. v súvislosti s prípravou monitoringu slovenských lokalít zapísaných v Zozname svetového dedičstva pre Centrum svetového dedičstva UNESCO, na vyžiadanie poskytnúť MK SR podklady v oblasti sledovania a koordinovania investičných zámerov v doprave, ich vplyv na svetové kultúrne dedičstvo;
	Termín: máj 2004	

  ministrovi školstva

B.5. vytvoriť systém monitoringu v súvislosti s podporou predškolskej i školskej výučby o ochrane kultúrneho dedičstva, so sledovaním a vyhodnocovaním vloženia poznatkov o svetovom kultúrnom dedičstve do učebných osnov všetkých stupňov i typov škôl a v súvislosti s podporou štátnych objednávok pre vedecko-výskumnú činnosť týkajúcu sa lokalít svetového dedičstva i lokalít navrhovaných na zápis do Zoznamu svetového dedičstva a na vyžiadanie poskytnúť výsledky monitorovania Ministerstvu kultúry SR;
	Termín: december 2003 a následne každé 2 roky	

B.6. zabezpečiť finančné prostriedky vo výške 25 000 000,- Sk na pokračovanie dostavby Základnej školy v Spišskom Podhradí;
	Termín: december 2003

	ministrovi vnútra

B.7.    zaoberať sa bezpečnostnou situáciou v meste Spišské Podhradie a prehodnotiť počet policajtov na Obvodnom oddelení v meste Spišské Podhradie. V prípade nevyhnutnosti navýšenia početných stavov policajtov na Obvodnom oddelení PZ v Spišskom Podhradí tak uskutočniť z tabuliek vyčlenených pre tento účel vládou Slovenskej republiky;
	Termín: december 2004

	ministrovi životného prostredia

	B.8. podporovať využívanie štrukturálnych fondov EÚ na zlepšenie stavu environmentálnej infraštruktúry lokalít svetového dedičstva v SR;
	Termín: priebežne do roku 2007 

  B.9. prostredníctvom Slovenskej agentúry životného prostredia pokračovať v  v realizácii Projektu “Geopark Banská Štiavnica” a prezentovať okrem prírodného aj kultúrne dedičstvo v lokalite Banská Štiavnica s dôrazom na technické pamiatky okolia;
	Termín: december 2003

B.10. podľa harmonogramu pokračovať v rámci finančných možností v  realizácii I. a II. etapy čiastkového   projektu   obnovy vodných nádrží banskoštiavnického vodohospodárskeho systému spolu s opravou prítokových jarkov ako základného predpokladu pre ich sfunkčnenie a zachovanie ich historickej podoby;
	Termín: čiastkový odpočet december 2003
	
  B.11. zadať Povodiu Bodrogu a Hornádu Košice ako správcovi toku Lúčanka spracovanie projektovej prípravy a následne realizovať povodňovú ochranu vodného toku Lúčanka v Spišskom Podhradí;
	Termín : december 2003
	
ministrovi výstavby a regionálneho rozvoja

B.12. podporovať rozvoj bývania v lokalitách svetového dedičstva za podmienok dodržiavania autenticity a integrity a poskytovať informácie o programoch rozvoja, regenerácie, podpory bývania a ďalších;
	Termín: december 2003 a každoročne	

B.13.    upraviť Smernicu Ministerstva výstavby a regionálneho rozvoja SR č. 4/2001, ktorou sa mení a dopĺňa Smernica Ministerstva výstavby a regionálneho rozvoja SR č.8/1999 tak, aby pri objektoch národných kultúrnych pamiatok nebola posudzovaná plošná veľkosť kategórie bytov, pretože záujmy pamiatkovej ochrany požadujú zachovať dispozičné členenie historického pôdorysu jednotlivých podlaží;
	Termín: marec 2004
	
ministrovi zahraničných vecí, ministrovi hospodárstva, ministrovi obrany, ministrovi vnútra, ministrovi zdravotníctva, ministrovi práce, sociálnych vecí a rodiny, ministrovi školstva, ministrovi spravodlivosti, ministrovi životného prostredia, ministrovi pôdohospodárstva, ministrovi dopravy, pôšt a telekomunikácií, ministrovi výstavby a regionálneho rozvoja, ministrovi kultúry,

B.14. pri realizácii Národného rozvojového plánu napomáhať pri vytváraní podmienok ochrany historických hodnôt lokalít svetového dedičstva;
	Termín: december 2004

ministrovi zahraničných vecí, ministrovi hospodárstva, ministrovi vnútra,  ministrovi zdravotníctva, ministrovi práce, sociálnych vecí a rodiny, ministrovi školstva, ministrovi spravodlivosti, ministrovi životného prostredia, ministrovi pôdohospodárstva, ministrovi dopravy, pôšt a telekomunikácií, ministrovi výstavby a regionálneho rozvoja, ministrovi kultúry, vedúcemu Úradu vlády SR, predsedovi Štatistického úradu SR, predsedovi Protimonopolného úradu SR, predsedovi Úradu geodézie, kartografie a katastra SR, predsedovi úradu jadrového dozoru SR, predsedovi Úradu pre norm., metrol. a skúšob. SR, predsedovi Správy štátnych hmotných rezerv SR, predsedovi Úradu priemyselného vlastníctva SR, predsedovi Úradu pre štátnu službu, predsedovi Úradu pre verejné obstarávanie, riaditeľovi Národného bezpečnostného úradu, prednostovi Krajského úradu Žilina, prednostovi Krajského úradu Banská Bystrica, prednostovi Krajského úradu Prešov, prednostovi Krajského úradu Košice, prednostovi Okresného úradu Banská Štiavnica, prednostovi Okresného úradu Ružomberok, prednostovi Okresného úradu Levoča, prednostovi Okresného úradu Bardejov 

B.15. v súvislosti s medzirezortným program záchrany lokalít svetového dedičstva nárokovať v rámci štátneho rozpočtu finančné krytie jednotlivých projektov týkajúcich sa obnovy národných kultúrnych pamiatok, ktoré sú v správe štátnych orgánov a organizácií, v rámci príslušných rozpočtových kapitol, do ktorých pôsobnosti správca, resp. vlastník kultúrnej pamiatky spadá.
	Termín: príprava rozpočtu pre rok 2004
	 
C. odporúča

      predsedovi Žilinského samosprávneho kraja, 	
      predsedovi Banskobystrického samosprávneho kraja,	
      predsedovi Prešovského samosprávneho kraja, 	
      predsedovi Košického samosprávneho kraja,

C.1.  vytvoriť predpoklady pre utvorenie zdrojov na príspevky vlastníkom na záchranu a obnovu národných kultúrnych pamiatok nachádzajúcich sa na území miest a obcí lokalít svetového dedičstva podľa § 14 ods. 3 zákona   č. 49/2002 Z. z. o ochrane pamiatkového fondu;
Termín: december 2003	

C.2. vytvoriť systém monitoringu v súvislosti s vytváraním predpokladov pre rešpektovanie požiadaviek pre ochranu lokalít svetového dedičstva zabezpečovaním územnoplánovacej dokumentácie veľkých územných celkov vo svojich obvodoch a na vyžiadanie poskytnúť výsledky monitorovania Ministerstvu kultúry SR;
	Termín: december 2003 a následne každé 2 roky	

     primátorovi mesta Banská Štiavnica,
     primátorovi mesta Bardejov,
     primátorovi mesta Spišské Podhradie, 
     primátorovi mesta Ružomberok   
     
C.3. vytvoriť systém monitoringu v súvislosti s vytváraním predpokladov pre realizáciu ochrany lokality svetového dedičstva zabezpečením územnoplánovacej dokumentácie a vypracovaním plánu rozvoja, so sledovaním stavu ochrany 
kultúrneho dedičstva a stavu prostredia lokality a na vyžiadanie poskytnúť výsledky monitorovania Ministerstvu kultúry SR;
	Termín: december 2003 a následne každé 2 roky	

     	C.4. utvoriť zdroje na príspevky vlastníkom na záchranu a obnovu národných kultúrnych pamiatok nachádzajúcich sa na území obce podľa § 14 ods. 3 zákona   č. 49/2002     Z. z. o ochrane pamiatkového fondu;
	Temín:  december 2003

   C.5.   uplatňovať požiadavky na projekty obnovy a revitalizácie lokalít zapísaných 
               v Zozname svetového dedičstva v rámci programov Európskej únie PHARE, 
    SAPARD, ISPA a štrukturálnych fondov EÚ;
    Termín: priebežne    
  
C.6. vypracovať program revitalizácie slovenských lokalít zapísaných      v Zozname svetového dedičstva na roky 2003 - 2006;
Termín: 31. júl 2003 

C.7. zabezpečiť propagáciu lokalít Banská Štiavnica a technické pamiatky okolia, Spišský hrad a pamiatky okolia a Vlkolínec v súvislosti s 10. výročím ich zápisu do Zoznamu svetového dedičstva;  
Termín: december 2003

Vykonajú:
minister zahraničných vecí,
minister hospodárstva, 
minister obrany, 
minister vnútra, 
minister financií,
minister zdravotníctva, 
minister práce, sociálnych vecí a rodiny, 
minister školstva, 
minister spravodlivosti, 
minister životného prostredia, 
minister pôdohospodárstva, 
minister dopravy, pôšt a telekomunikácií, 
minister výstavby a regionálneho rozvoja, 
minister kultúry, 
vedúci Úradu vlády SR, 
predseda Štatistického úradu SR, 
predseda Protimonopolného úradu SR, 
predseda Úradu geodézie, kartografie a katastra SR, 
predseda úradu jadrového dozoru SR, 
predseda Úradu pre norm., metrol. a skúšob. SR, 
predseda Správy štátnych hmotných rezerv SR, 
predseda Úradu priemyselného vlastníctva SR, 
predseda Úradu pre štátnu službu, 
predseda Úradu pre verejné obstarávanie, 
riaditeľ Národného bezpečnostného úradu, 
prednosta Krajského úradu Žilina, 
prednosta Krajského úradu Banská Bystrica, 
prednosta Krajského úradu Prešov, 
prednosta Krajského úradu Košice, 
prednosta Okresného úradu Banská Štiavnica, 
prednosta Okresného úradu Ružomberok, 
prednosta Okresného úradu Levoča, 
prednosta Okresného úradu Bardejov 

Na vedomie:
členovia komisie